মার্কিন দূতাবাসের প্রতিনিধিদলের বেক্সিমকো পার্ক পরিদর্শন
বেক্সিমকো ইন্ডাস্ট্রিয়াল পার্ক ও শাইনপুকুর সিরামিকের কারখানা পরিদর্শন করেছে মার্কিন দূতাবাসের একটি প্রতিনিধিদল। শনিবার গাজীপুরের কাশিমপুরের সারাবোতে অবস্থিত বেক্সিমকোর বস্ত্র ও পোশাক উৎপাদন কারখানা এবং ‘বিশ্বের বৃহত্তম টেকসই ওয়াশিং প্ল্যান্ট’ পরিদর্শন করেছেন মার্কিন কূটনীতিকরা বলে সংবাদ বিজ্ঞপ্তিতে বলা হয়।
এতে বলা হয়, পরিদর্শনের সময়ে কারখানার উৎপাদন সুবিধা এবং আধুনিক যন্ত্রপাতি ও প্রযুক্তির ব্যবহার দেখে সন্তোষ প্রকাশ করেন প্রতিনিধিদলের সদস্যরা। বিজ্ঞপ্তিতে বলা হয়, প্রতিনিধিদলটি একই সঙ্গে বেক্সিমকোর ভার্টিক্যাল সিরামিকস প্ল্যান্ট (শাইনপুকুর সিরামিকস লিমিটেড) পরিদর্শন করেন। এ কারখানায় উৎপাদিত হয় প্রিমিয়াম মানের বোন-চায়না এবং চীনামাটির টেবিলওয়্যার।

পরিদর্শনকালে কারখানার উৎপাদন সুবিধা এবং আধুনিক যন্ত্রপাতি ও প্রযুক্তির ব্যবহার দেখে সন্তোষ প্রকাশ করেন প্রতিনিধিদলের সদস্যরা।